12 કરોડ રૂપિયાના બિટકોઇન તોડ અને હવાલા મામલે પૂર્વ ધારાસભ્ય નલિન કોટડિયાને સીઆઈડી ક્રાઈમ છેલ્લા પાંચેક માસથી શોધતી હતી.સીઆઈડી ક્રાઈમે કોટડિયાને શોધવા માટે સૌરાષ્ટ્ર,દક્ષિણ ગુજરાતમાં તપાસ કરી હતી.બાદ મુંબઈ અને દિલ્હી તપાસ કરાવતા મળી આવ્યા નહોતા. પછી સીઆઈડી ક્રાઈમે કોટડિયા સામે બિન જામીન લાયક વોરન્ટ મેળવીને મિલકતો જપ્તી સુધીની કાર્યવાહી કરી હતી. દરમિયાનમાં અમદાવાદ ક્રાઇમ બ્રાન્ચના ડીસીપીને મળેલી ચોક્કસ બાતમીના આધારે શનિવારે મોડી રાત્રે મહારાષ્ટ્રના ધુલિયામાં એક ટીમ મોકલી દીધી હતી.